
CONTRACT DE SERVICII
Nr. 34 din 24.06.2026


1. Preambul
În temeiul Legii nr. 98/2016 privind achizițiile publice și a HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/ acordului cadru din Legea nr. 98/2016 privind achizițiile publice, s-a încheiat prezentul contract de prestare de servicii, între:

2. PĂRȚILE CONTRACTANTE
A. DIRECȚIA GENERALĂ PENTRU ADMINISTRAREA PATRIMONIULUI IMOBILIAR SECTOR 2, cu sediul în Str. Reînvirii, Nr. 2D, Telefon 021.212.15.44, Fax 021.212.11.39, Cod fiscal 14783794, cont trezorerie RO55TREZ24A655000200130X, deschis la Trezoreria Sector 2, București, reprezentată prin Director General Mihaela Nagy-Răducanu, în calitate de achzitor, pe de o parte 
Și
B.  ASIS COMERȚ ȘI SERVICII S.R.L., cu sediul în ........................, telefon/fax: ......................., email ........................., înregistrată în Registrul Comerțului sub nr. ......................, cod unic de înregistrare ......................., cont nr. .........................., deschis la Trezoreria ........................, reprezentată prin Administrator – ........................, în calitate de prestator, pe de altă parte.

3. DEFINIŢII
În prezentul contract următorii termeni vor fi interpretaţi astfel:
a. achizitor și prestator - părțile contractante așa cum acestea sunt numite în prezentul contract; 
b. contract  de achiziție publică – contractul cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici și una sau mai multe autorități contractante, care are ca obiect furnizarea de produse; contract reprezintă prezentul contract  şi toate Anexele sale;
c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d. servicii - activităţi a căror prestare fac obiect al contractului, așa cum acestea sunt descrise în caietul de sarcini;
e. reprezentanții achizitorului - persoane juridice sau fizice desemnate de achizitor pentru asigurarea verificarii executiei corecte a punerii în funcțiune a produselor livrate sau pentru a indeplini anumite indatoriri legate de contract;
f. reprezentantul prestatorului - persoana desemnata de prestator sa primeasca instructiuni în numele acestuia, aprobate de Achizitor;
g. document scris - orice document întocmit de achizitor sau prestator, datat, semnat si confirmat de primire, care are legatura cu orice problema intervenita în derularea contractului;
h. Regulamentul General privind Protectia Datelor sau GDPR - Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, publicat in Jurnalul Oficial al Uniunii Europene L 119 (4.5.2016) și aplicabil de la 25 mai 2018;
i. date cu caracter personal - orice informații privind o persoana fizică identificată sau identificabilă („persoana vizata”); o persoana fizica identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un numar de identificare, date de localizare, un identificator online, sau la unul sau mai multe elemente specifice, proprii identitatii sale fizice, fiziologice, genetice, psihice, economice, culturale sau sociale;
j. prelucrare - orice operațiune sau set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea;
k. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
l. zi - zi calendaristică; an - 365 de zile.
m. penalitate contractuală – despăgubirea stabilită în contractul de prestare servicii ca fiind plătibilă de către una din părţile contractante către cealaltă parte, în caz de neîndeplinire,  îndeplinire necorespunzătoare sau cu întârziere a obligaţiilor din contract(majorări de întârziere și/sau daune-interese);

4. INTERPRETARE
4.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
4.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.
4.3  Interpretarea tuturor prevederilor contractului se face în conformitate cu documentele contractului.



Condiții contractuale

5. OBIECTUL CONTRACTULUI
5.1 Prestatorul se obligă să efectueze servicii de verificarea, repararea și întreținerea echipamentelor din stațiile de pompare, a generatorului, bazinelor de apă și a instalațiilor de hidranți din Piața Obor și din Piața Colentina-Cremenița, în perioada/perioadele convenite și în conformitate cu obligațiile asumate prin prezentul contract.

6. PREȚUL CONTRACTULUI 
6.1 Prețul convenit pentru îndeplinirea contractului, respectiv prețul serviciilor prestate, plătibil prestatorului de către achizitor este de 42.220,00 lei exclusiv TVA, din care TVA 8.866,20 lei, reprezentând 51.086,20 lei inclusiv TVA,  după cum urmează:
· Pentru anul 2026 (iunie – decembrie):
	Nr. crt.
	Denumire produs/serviciu
	Descriere serviciu
	U/M
	Cantitate
	Preț unitar, lei fără TVA
	Valoare, lei fără TVA
	Valoare TVA
	Valoare, lei cu TVA

	1
	Servicii de verificare, reparare și întreținere a echipamentelor din stațiile de pompare, a generatorului, bazinelor de apă și a instalațiilor de hidranți
	verificări la grupul de pompare si bazinul cu rezerva de apa din Piața Obor
	Buc
	7
	1.094,61
	7.662,27 
	1.609,08
	
9.271,35


	
	
	verificări la stația de pompare din Colentina-Cremenița
	
	7
	1.094,61
	7.662,27
	1.609,08
	
9.271,35


	
	
	revizii semestriale ale celor 26 bucăți hidranți din Piața Obor și Colentina-Cremenița
	
	2
	2.295,27
	4.590,54 
	964,01
	5.554,55

	
	
	verificări/ testări  lunare ale generatorului din Piața Colentina-Cremenița
	
	7
	1.289,13
	 9.023,91
	1.895,02
	10.918,93

	
	
	încercări la presiune a furtunurilor
	
	26
	109,46
	 2.845,96
	597,65
	3.443,61

	Total General
	31.784,95 
	6.674,84 
	38.459,79 





· Pentru anul 2027 (ianuarie – martie):
	Nr. crt.
	Denumire produs/serviciu
	Descriere serviciu
	U/M
	Cantitate
	Preț unitar, lei fără TVA
	Valoare, lei fără TVA
	Valoare TVA
	Valoare, lei cu TVA

	1
	Servicii de verificare, reparare și întreținere a echipamentelor din stațiile de pompare, a generatorului, bazinelor de apă și a instalațiilor de hidranți
	verificări la grupul de pompare si bazinul cu rezerva de apa din Piața Obor
	Buc
	3
	1.094,61
	 3.283,83
	 689,60
	3.973,43 

	
	
	verificări la stația de pompare din Colentina-Cremenița
	
	3
	1.094,61
	 3.283,83
	 689,60
	3.973,43 

	
	
	revizii semestriale ale celor 26 bucăți hidranți din Piața Obor și Colentina-Cremenița
	
	0
	0,00
	0,00 
	0,00 
	 0,00

	
	
	verificări/ testări  lunare ale generatorului din Piața Colentina-Cremenița
	
	3
	1.289,13
	3.867,39 
	812,15

	 4.679,54


	
	
	încercări la presiune a furtunurilor
	
	0
	0,00

	 0,00
	0,00 
	0,00

	Total General
	 10.435,05
	 2.191,36
	 12.626,41


6.2 Achizitorul se obligă să achiziționeze cele prevăzute la punctul 5.1, respectiv să plătească prețul convenit în prezentul contract.

7. DURATA CONTRACTULUI
7.1 Durata prezentului contract este de la semnarea acestuia de către ambele părți și până la data de 31.12.2026, cu posibilitatea de prelungire 3 luni.
7.2 Autoritatea contractantă își rezervă dreptul de a prelungi durata contractului de servicii pentru cel mult 3 luni de la data expirării duratei inițiale de îndeplinire a acestuia, conform art. 165 alin. 1 lit. d) din Normele metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice din 02.06.2016, aprobate prin Hotărârea Guvernului nr. 395/2016.

8. EXECUTAREA CONTRACTULUI 
8.1 Executarea contractului începe după semnarea contractului de către ambele părți, dar nu înainte de emiterea notei de comandă de către achizitor.


9. DOCUMENTELE CONTRACTULUI 
9.1 Documentele contractului sunt:
(a) Caietul de sarcini;
(b) Detaliu de atribuire DA 40662801;
(c) Oferta nr. 4684/18.06.2026;
(d) orice acte adiționale la contract, dacă părțile contractante vor consimți să semneze astfel de documente.
9.2 Caietul de sarcini are caracter obligatoriu, clauzele sale completându-se cu cele convenite de Părți prin prezentul Contract.
9.3 În cazul în care, pe parcursul îndeplinirii contractului se constată faptul că anumite elemente ale ofertei tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini. 

10.  OBLIGAŢIILE PRESTATORULUI
10.1 (1) Prestatorul se obligă să presteze serviciile aferente contractului la standardele şi/sau performanţele prezentate în propunerea tehnică și caietul de sarcini, cu atenţia şi promptitudinea cuvenită, în concordanţă cu obligaţiile asumate prin contract, în limitele prevăzute de acesta și în acord cu legislația incidentă. 
(2) Prestatorul se obligă să mențină prețul serviciilor pe toată perioada de derulare a contractului. 
10.2  Prestatorul se obligă să dețină atât personal de specialitate, cât și personal necesar pentru îndeplinirea obiectului contractului.
10.3 Prestatorul este pe deplin responsabil pentru realizarea obiectului contractului. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
10.4  Prestatorul va interveni la solicitarea achizitorului pentru remedierea defecțiunilor survenite accidental și pentru lucrările de reparații.
10.5. Prestatorul se obligă să asigure procurarea pieselor și materialelor necesare reparațiilor.
10.6.  Piesele înlocuite vor fi facturate separat, pe baza unui deviz de calcul aprobat de achizitor. Remedierea defecțiunilor se va face numai după acceptarea de către achizitor a devizului de reparații.
10.7. Prestatorul garantează pentru serviciile prestate și va prezenta garanțiile aferente pieselor, subansamblelor și materialelor înlocuite.
10.8. După fiecare revizie se va încheia un proces verbal în care se vor menționa serviciile prestate, serviciile necesare a fi presta în continuare și care vor fi aprobate de către achizitor pentru a fi efectuată și garanția de bună funcționare a stației de pompare și a hidranților și perioada de valabilitate a garanției. 
10.9 Prestatorul se obligă să supravegheze prestarea serviciilor, să asigure resursele umane, materialele, instalatiile, echipamentele și orice alte asemenea, fie de natură provizorie, fie definitivă, cerute de și pentru contract, în masura în care necesitatea asigurarii acestora este prevazută în prezentul contract sau se poate deduce în mod rezonabil din contract.
10.10 Prestatorul se obligă să despăgubească achizitorul împotriva oricăror:
0. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi
0.  daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
10.11 Prestatorul nu va încerca să influențeze personalul benficiarului implicat în derularea Contractului sau să ofere foloase necuvenite acestuia, pe parcursul colaborării/implementării proiectului.

11.  OBLIGAŢIILE ACHIZITORULUI
11.1. Achizitorul se obligă să plătească prestatorului preţul prevăzut la art. 6.1. din prezentul contract, în contul prestatorului deschis la Trezorerie.
11.2. Achizitorul se obligă să recepţioneze serviciile prestate în termenul convenit.
11.3.  Achizitorul se obligă să plătească preţul către prestator în termen de maxim 30 de zile de la înregistrării facturilor prestatorului la Direcţia Economică, pe baza proceselor-verbale de recepţie a serviciilor.
11.4. Achizitorul se obligă să pună la dispoziţia prestatorului orice facilităţi şi/sau informaţii pe care le deţine şi pe care prestatorul le-a solicitat achizitorului şi pe care le consideră necesare îndeplinirii contractului;
11.5. Achizitorul are dreptul să sancționeze prestatorul, pentru neîndeplinirea obligațiilor contractuale asumate manifestate prin prestarea unor servicii inferioare, calitativ și cantitativ, parametrilor tehnici stabiliți prin Contract, prin caietul de sarcini sau prin normele tehnice în vigoare.
11.6. (1) Achizitorul va recepționa serviciile aferente prezentului contract, prin semnarea de către reprezentanții achizitorului a unui proces verbal de recepție.
(2) Achizitorul are dreptul de a urmări, controla şi supraveghea modul de respectare şi îndeplinire a obligaţiilor contractuale, calitatea şi eficienţa activităţilor pe tot parcursul desfășurării contractului, întocmind note de constatare pe care le transmite prestatorului.
11.7. Achizitorul se obligă să asigure colaborarea personalului propriu cu personalul prestatorului pe întreaga durată a prezentului contract în vederea derulării în cele mai bune condiţii a serviciilor care fac obiectul contractului.

12.  SANCŢIUNI PENTRU NEINDEPLINIREA CULPABILĂ A OBLIGAŢIILOR 
12.1 În cazul în care, din vina sa exclusivă, prestatorul nu reușește să își îndeplinească obligațiile asumate, atunci achizitorul are dreptul de a deduce din valoarea contractului dobânda legală penalizatoare prevăzută la art. 3 alin. (2^1) din Ordonanța Guvernului nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, aprobată prin Legea nr. 43/2012, cu completările ulterioare. Dobânda legală penalizatoare se aplică pentru fiecare zi de întârziere, până la îndeplinirea efectivă a obligațiilor. 
12.2 În cazul în care, din vina sa exclusivă, achizitorul nu își onorează facturile în termenul stabilit, prestatorul are dreptul de a solicita plata dobânzii legale penalizatoare aplicate la valoarea plății neefectuate, în conformitate cu art. 4 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante. Dobânda legală penalizatoare se aplică pentru fiecare zi de întârziere, până la îndeplinirea efectivă a obligațiilor. 
12.3 Achizitorul își rezervă dreptul de a renunța la contract, printr-o notificare scrisă adresată prestatorului, fără nicio compensație, dacă acesta din urmă intră în insolvență, cu condiția ca această anulare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului. 

Clauze specifice

13. GARANŢIA DE BUNĂ EXECUŢIE A CONTRACTULUI
Nu este cazul.

14. ÎNCEPERE, RECEPŢIE, INSPECȚII, TESTE ŞI VERIFICĂRI 
14.1 Prestatorul are obligația de a începe prestarea serviciilor potrivit art. 5.1 din prezentul Contract.
14.2 Achizitorul sau reprezentantul său are dreptul de a inspecta/testa/verifica serviciile prestate, pentru a verifica conformitatea lor cu specificaţiile din anexa/anexele la contract și ale caietului de sarcini.
14.3 Dacă vreunul din serviciile inspectate sau testate nu corespunde specificaţiilor, achizitorul are dreptul să îl respingă, iar prestatorul are obligaţia, fără a modifica preţul contractului:
1. de a remedia serviciile refuzate, sau
1. de a face toate modificarile necesare pentru ca serviciile să corespundă specificaţiilor.

15. ÎNTÂRZIERI ÎN ÎNDEPLINIREA CONTRACTULUI
15.1. Prestatorul are obligaţia de a îndeplini prevederile contractului de prestări servicii în perioada stipulată în contract.
15.2. Dacă pe parcursul îndeplinirii contractului, prestatorul nu respectă termenele prevăzute în contract, acesta are obligaţia de a notifica, în timp util, achizitorul; modificarea datei/ perioadelor de prestare asumate se face cu acordul părţilor.
15.3. În afara cazului în care achizitorul este de acord cu  o prelungire a termenului de remediere, orice întârziere în îndeplinirea contractului dă dreptul achizitorului de a solicita penalităţi prestatorului.

[bookmark: bookmark63]16.CESIUNEA
16.1 Într-un contract de achiziție publica este permisa doar cesiunea creanțelor născute din acel contract, obligațiile născute rămânând în sarcina părților contractante, astfel cum au fost stipulate și asumate inițial.

17. ÎNCETAREA CONTRACTULUI
17.1 Prezentul Contract încetează în următoarele situații:
(a) la expirarea duratei stabilite prin Contract;
(b) prin executarea de către ambele părți a tuturor obligațiilor ce le revin conform prezentului contract și legislației aplicabile;
(c) prin acordul scris al părților;
(d) în cazul în care cazul de forță majoră durează mai mult de 30 de zile;
(e) prin reziliere unilaterală de către Achizitor în condițiile stipulate în prezentul Contract;
17.2 Încetarea Contractului nu afectează executarea obligațiilor scadente între Părțile Contractante și nu exonerează Partea în culpă, în caz de reziliere, de răspunderea pentru prejudiciile cauzate.
17.3 În situația rezilierii totale/ parțiale din cauza neexecutării/ executării parțiale de către prestator a obligațiilor contractuale, acesta va datora achizitorului daune-interese în cuantum egal cu valoarea obligațiilor contractuale neexecutate. 
17.4 În situația în care executarea parțială a obligațiilor contractuale face imposibilă realizarea obiectului contractului în integralitatea sa, chiar dacă a fost recepționată o parte din contract conform dispozițiilor legale, prestatorul va datora achizitorului daune - interese în cuantum egal cu întreaga valoare a obligațiilor contractuale stabilite prin contract.
17.5 Nerespectarea în mod repetat de către o parte a obligațiilor contractuale va fi dovedită cu notificările scrise și transmise de către cealaltă parte, notificări care vor face referire la neîndeplinirea respective, precum și la durata ei. Prin notificări se vor solicita justificări privind neîndeplinirea obligațiilor, pe care cealaltă parte este obligată să le furnizeze în termen de maxim 5 zile de la data primirii notificării. 
17.6 Rezilierea prezentului contract nu va avea niciun efect asupra obligațiilor deja scadente între părțile contractante.
17.7 părțile sunt de drept în întârziere prin simplul fapt al nerespectării clauzelor prezentului contract.
17.8 Achizitorul își rezervă dreptul de a denunța unilateral contractul, în cel mult 15 zile de la apariția unor circumstanțe care nu au putut fi prevăzute la data încheierii acestuia și care conduc la modificarea clauzelor contractuale în așa măsură încât îndeplinirea contractului respectiv ar fi contrară interesului public. Achizitorul va notifica prestatorul cu cel puțin 5 zile înainte de momentul denunțării unilaterale. În acest caz, prestatorul are dreptul de a pretinde numai plata corespunzătoare pentru partea din contract îndeplinita până la data denunțării unilaterale a contractului.

[bookmark: bookmark62]18. REZILIEREA CONTRACTULUI
18.1 Nerespectarea obligațiilor asumate prin prezentul contract de către una dintre părți dă dreptul părții lezate de a cere rezilierea contractului de prestări servicii si de a pretinde plata de daune-interese.
18.2 Prezentul contract încetează prin reziliere, pentru culpa Achizitorului, printr-o notificare transmisă cu 15 zile înainte de data la care rezilierea unilaterală va produce efecte, în cazul în care Achizitorul nu onorează plata facturilor în perioada stabilită.
18.3 Rezilierea Contractului pentru motivele menționate la articolele de mai sus, va interveni în urma unei notificări de reziliere, transmise de Partea care invocă rezilierea părții în culpă, conform termenelor menționate anterior.

19. AJUSTAREA PREȚULUI CONTRACTULUI
19.1. Prețul contractului datorat de achizitor prestatorului, este dat de contravaloarea serviciilor prestate și recepționate de acesta.
19.2. Prețul contractului este ferm și nu se ajustează.

20. SUBCONTRACTAREA
[bookmark: _Hlk212797435]20.1. La încheierea Contractului sau atunci când se introduc noi subcontractanți, este obligatorie furnizarea către achizitor a contractelor încheiate de către prestator cu subcontractanții nominalizați în ofertă sau declarați ulterior, astfel încât activitățile ce revin acestora, precum și sumele aferente prestațiilor, să fie cuprinse în Contract, devenind anexe ale acestuia. Ele trebuie sa cuprindă obligatoriu, însă fără a se limita: denumirea subcontractanților, reprezentanții legali ai noilor subcontractanți, datele de contact, activitățile ce urmează a fi subcontractate, valoarea aferenta prestațiilor, opțiunea de a fi plătiți direct de către Achizitor opțiunea de cesionare a contractului în favoarea achizitorului, dacă este cazul, în condițiile legii.
20.2	Prestatorul are dreptul de a înlocui/implica noi subcontractanți în perioada de prestație a Contractului, cu condiția ca schimbarea să nu reprezinte o modificare substanțială a acestuia, în conformitate cu cele prevăzute expres de legislația în vigoare privind achizițiile publice.
20.3.	Prestatorul nu va avea dreptul de a înlocui/implica niciun subcontractant, în perioada de execuție a contractului fără acordul prealabil al achizitorului. Orice solicitare privind înlocuirea/implicarea de noi subcontractanți va fi înaintată de către prestator în vederea obținerii acordului achizitorului într-un termen rezonabil și care nu va putea fi mai mic de 15 zile înainte de momentul începerii activității de către noii subcontractanți.
20.4.	În situația prevăzută la pct. 20.2, prestatorul poate înlocui/implica subcontractanții în perioada de execuție a contractului, în următoarele cazuri:
i.	înlocuirea subcontractanților nominalizați în oferta și ale căror activități au fost indicate în aceasta ca fiind realizate de subcontractanți;
ii.	declararea unor noi subcontractanți ulterior semnării contractului de achiziție publică în condițiile în care părți ce urmează a fi subcontractate au fost prevăzute în oferta fără a se indica inițial opțiunea subcontractării acestora;
iii.	renunțarea de către subcontractanți;
iv.	retragerea subcontractanților din contract de către prestator.
20.5.	În vederea obținerii acordului Achizitorului, noii subcontractanți sunt obligați să prezinte:
i.	o declarație pe proprie răspundere prin care își asumă prevederile caietului de sarcini, propunerea tehnică și financiară depusă de către prestator la ofertă, pentru activitățile supuse subcontractării;
ii.	contractele de subcontractare încheiate între prestator și noii subcontractanți ce vor cuprinde obligatoriu și fără a se limita la acestea;
iii.	informații cu privire la activitățile ce urmează a fi subcontractate, datele de contact și reprezentanții legali, valoarea aferentă activității ce va face obiectul contractului de subcontractare, opțiunea de a fi plătiți direct de către Achizitor, dacă este cazul;
iv.	certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părților de implicare în contractul de achiziție publică.
20.6.	Dispozițiile privind înlocuirea/implicarea de noi subcontractanți nu diminuează în nicio situație răspunderea prestatorului în ceea ce privește modul de îndeplinire a Contractului.
20.7.	În vederea finalizării Contractului, Achizitorul poate solicita, în condițiile legislației achizițiilor, iar prestatorul se obligă să cesioneze în favoarea Achizitorului, contractele încheiate cu subcontractanții acestuia, prestatorul obligându-se totodată să introducă în contractele sale cu subcontractorii clauze în acest sens. Într-o asemenea situație Contractul va fi continuat de subcontractanți. Dispozițiile privind cesiunea contractului de subcontractare nu diminuează în nici o situație răspunderea prestatorului fată de achizitor în ceea ce privește modul de îndeplinire a Contractului.
20.8.	Achizitor poate proceda la rezilierea unilaterală a contractului, fără efectuarea vreunei alte formalități și fără intervenția instanței de judecată, în situația în care prestatorul subcontractează partea/părți din contract aferente activității subcontractate /cesionează cu încălcarea prevederilor legislației în vigoare, drepturile și obligațiile sale izvorâte din prezentul contract.

21. PLATA DIRECTĂ CĂTRE SUBCONTRACTANȚI
21.1.	Achizitor poate efectua plăti corespunzătoare părții/părților din Contract îndeplinite de către subcontractanți dacă aceștia și-au exprimat în mod expres această opțiune, conform dispozițiilor legale aplicabile privind achizițiile publice.
21.2.	În aplicarea prevederilor pct. 21.1. subcontractanții își vor exprima la momentul nominalizării lor în ofertă și oricum nu mai târziu de data încheierii Contractului, opțiunea de a fi plătiți direct de către Achizitor.
21.3.	Achizitorul efectuează plățile directe către subcontractanții agreați doar atunci când prestația acestora este confirmată prin documente agreate de toate cele 3 părți, respectiv achizitor, prestator și subcontractant sau de Achizitor și subcontractant atunci când, în mod nejustificat, prestatorul blochează confirmarea executării obligațiilor asumate de subcontractant.
21.4.	În aplicarea prevederilor pct. 20.7 Acordul părților se poate materializa prin încheierea unui act adițional la contract între Achizitor, prestator și Subcontractant atunci când contractul de subcontractare este cesionat Achizitor.

22. TERŢUL SUSŢINĂTOR
22.1.	Prezentul contract reprezintă și contract de cesiune a drepturilor litigioase ce rezultă din încălcarea obligațiilor ce îi revin terțului susținător în baza angajamentului ferm, anexa la prezentul contract. Cu titlu de garanție, prin semnarea prezentului contract, prestatorul consimte că achizitorul se poate substitui în toate drepturile sale, rezultate în urma încheierii angajamentului ferm, putând urmări orice pretenție la daune pe care acesta ar putea să o aibă împotriva terțului susținător pentru nerespectarea obligațiilor asumate de către acesta.
22.2.	În cazul în care prestatorul este în imposibilitatea derulării prezentului contract respectiv pentru partea de contract pentru care a primit susținere din partea terțului în baza angajamentului ferm, terțul susținător este obligat a duce la îndeplinire acea parte a contractului care face obiectul respectivului angajament ferm. Înlocuirea prestatorului inițial cu terțul susținător, nu reprezintă o modificare substanțială a contractului în cursul perioadei sale de valabilitate și se va efectua prin semnarea unui act adițional la contract și fără organizarea unei alte proceduri de atribuire.

23. AMENDAMENTE  
23.1 Părtile contractante au dreptul, pe durata îndeplinirii prezentului contract, de a conveni, de comun acord, modificarea clauzelor contractuale, prin încheierea de acte adiționale.
23.2 Fără a duce atingere prevederilor art. 23.1, în măsura în care modificări ale legislației achizițiilor publice impun modificarea prezentului contract, aceasta se va realiza unilateral de către achizitor, prin act adițional semnat de către părțile contractante.
23.3 Dacă pe durata derulării Contractului intervin modificări legislative în Codul Fiscal (în principal privind taxa pe valoarea adaugată) care să afecteze Contractul, se vor încheia acte adiţionale care să alinieze obligaţiile ofertate la prevederile legale.

24. CARACTERUL CONFIDENȚIAL AL CONTRACTULUI
24.1 O Parte nu are dreptul, fără acordul scris al celeilalte Părți:
a) de a face cunoscut Contractul sau orice prevedere a acestuia unei terțe părți, cu excepția acelor persoane implicate în îndeplinirea Contractului.
b) de a utiliza informațiile și documentele obținute sau la care are acces în perioada de derulare a Contractului în alt scop decât acela de a-și îndeplini obligațiile contractuale.
24.2 Dezvăluirea oricărei informații față de persoanele implicate în îndeplinirea Contractului se va face confidențial și se va extinde numai asupra acelor informații necesare în vederea îndeplinirii Contractului.
24.3 O Parte va fi exonerata de răspunderea pentru dezvăluirea de informații referitoare la Contract dacă:
a) informația era cunoscuta Parții înainte ca ea să fi fost primită de la cealaltă Parte, sau
b) informația a fost dezvăluită după ce a fost obținut acordul scris al celeilalte Părți pentru asemenea dezvăluire sau,
c) Partea a fost obligată în mod legal să dezvăluie informația.

25. DISPOZIȚII PRIVIND PROTECȚIA DATELOR CU CARACTER PERSONAL 
25.1 Colectarea, prelucrarea și stocarea/arhivarea oricăror date cu caracter personal comunicate/transferate de către Părți în aplicarea prevederilor prezentului contract se va limita strict la acele date care sunt necesare în vederea îndeplinirii obligațiilor asumate de către acestea și reprezintă operațiuni care nu se vor putea realiza în alte scopuri decât în condițiile în care cealaltă Parte și-a exprimat acceptul prealabil pentru o atare acțiune/activitate.
25.2 Părțile au luat cunoștință că, la data de 25 mai 2018, Regulamentul nr. 679 din 27 aprilie 2016 al Parlamentului European și al Consiliului Uniunii Europene privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (cunoscut sub denumirea Regulamentul General privind Protecția Datelor) (Regulamentul) a intrat în vigoare, și fac toate eforturile rezonabile pentru a se asigura că se conformează cu prevederile Regulamentului.
25.3 Atunci când prelucrează date cu caracter personal în legătură cu prezentul Contract, fiecare Parte se obligă să se conformeze cu legislația aplicabilă privind protecția datelor cu caracter personal, incluzând, dar fără a se limita la, prevederile Regulamentului, legislația de punere în aplicare și deciziile pe care Autoritatea Națională de Supraveghere a Prelucrării Datelor cu Caracter Personal (ANSPDCP) le poate emite din când în când în legătură cu acestea. 
25.4 Fiecare Parte va divulga celeilalte Părți date cu caracter personal privind angajații sau reprezentanții săi responsabili cu executarea prezentului Contract. Aceste date vor consta în: [datele de identificare, poziție, angajator, număr de telefon, adresa de email a angajaților/reprezentanților legali].
25.5 Pentru evitarea oricărui dubiu, Părțile iau cunoștință și convin ca fiecare Parte să determine, în mod independent, scopul/scopurile și mijloacele de prelucrare a datelor cu caracter personal în legătură cu acest contract. Mai precis, Părțile convin prin prezenta și confirmă că nu o să acționeze ca operatori asociați sau să fie într-o relație de tip operator-persoană împuternicită de operator, fiecare Parte acționând ca un operator de date independent pentru propria prelucrare a datelor în legătură cu prezentul Contract, și niciuna dintre Părți nu acceptă vreo răspundere pentru o încălcare de către cealaltă Parte a legislației aplicabile.
25.6 În cazul în care apar circumstanțe în care oricare dintre Părți acționează ca o persoană împuternicită a celeilalte Părți, sau ca un operator asociat împreună cu cealaltă Parte în legătură cu acest Contract, Părțile se obligă să încheie un acord cu caracter obligatoriu în conformitate.
25.7 Obligațiile care decurg din aplicarea prezentului capitol se extind asupra oricăror terțe persoane de natura celor prevăzute în prezentul Contract.

26. FORȚA MAJORĂ
26.1 Dacă o Parte este sau va fi împiedicată prin Forţa Majoră să îşi îndeplinească oricare din obligaţiile sale, Partea afectată va notifica cealaltă Parte în termen de 5 zile de la data constatării intervenţiei acestor împrejurări și va lua toate măsurile care se impun în vederea înlăturării sau limitării consecinţelor sau prejudiciilor produse celeilalte părți. Dacă este necesar, furnizorul va suspenda furnizarea produselor.
26.2 Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
26.3 Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
26.4 Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
26.5 Dacă forța majoră acționează sau se estimează ca va acționa o perioadă mai mare de 30 de zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.
27. SOLUȚIONAREA LITIGIILOR
27.1 Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
27.2 Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze în primă instanţă judecătorească competentă potrivit normelor de procedură în vigoare. 

28. DISPOZIȚII FINALE
28.1 În cazul în care o clauză sau o parte din prezentul contract va fi declarată nulă, clauzele rămase valabile vor continua să-și producă efectele, cu excepția cazurilor în care clauza sau partea anulată va conține o obligație esențială pentru validitatea și/sau executarea contractului.
28.2 În cazul fuziunii/ divizării sau schimbării formei juridice a uneia dintre părți aceasta are obligația de a aduce la cunoștința celeilalte părți modificările survenite în actele constitutive ale societății în timp util, în vederea stabilirii de comun acord a succesorului legal al acestei părți contractante.
28.3 Fuziunea/divizarea sau schimbarea formei juridice a uneia dintre părți nu afectează executarea contractului, obligațiile părții fiind în totalitate și în indivizibilitate preluate de unul dintre succesorii/succesorul acesteia.
28.4 Prevederile contractuale referitoare la același aspect, dar tratate în cuprinsul unor articole distincte din contract, vor fi complet definite prin cumularea prevederilor respectivelor articole.

29. LIMBA CARE GUVERNEAZĂ CONTRACTUL
29.1 Limba care guvernează contractul este limba română.

30. COMUNICĂRI
30.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât şi în momentul primirii.
30.2 Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.
30.3 În accepțiunea părților contractante, orice notificare adresată de una dintre acestea celeilalte este valabil îndeplinită dacă va fi transmisă la sediul prevăzut în Partea introductivă a prezentului Contract.
30.4 În cazul în care notificarea se face pe cale poștală, ea va fi transmisă, prin scrisoare recomandată, cu confirmare de primire și se consideră primită de destinatar la data menționată de oficiul poștal primitor pe această confirmare.
30.5 Dacă notificarea se trimite prin fax, ea se consideră primită în prima zi lucrătoarea după cea în care a fost expediată.
30.6 Notificările verbale nu se iau în considerare de nici una dintre Părţi, dacă nu sunt confirmate, prin intermediul uneia din modalităţile prevăzute la alineatele precedente.

31. LEGEA APLICABILĂ CONTRACTULUI
31.1 Contractul va fi interpretat conform legilor din România.

32.  Părțile desemnează următorii reprezentanți pentru urmărirea derulării contractului: 
- din partea prestatorului: ASIS COMERȚ ȘI SERVICII S.R.L. – ADMINISTRATOR - .................... – Telefon: ....................., e-mail: ..............................;
- din partea achizitorului: DIRECȚIA GENERALĂ PENTRU ADMINISTRAREA PATRIMONIULUI IMOBILIAR SECTOR 2 – Compartimentul Monitorizare Activități Piețe - Telefon: 021.212.15.44, e-mail: office@dgapi.ro.
	Prezentul Contract intră în vigoare la data semnării lui și a fost încheiat în 2 (două) exemplare de o valoare egală, din care un exemplar pentru Achizitor și un exemplar pentru Prestator.

